**O AVTORJIH RAZSTAVLJENIH DEL:

MATEJ KOCJAN – KOCO**Naslov dela: Vamos A La Playa A Se-Sesljan Matej Kocjan - Koco je od leta 1998 resen avtor stripov, ki 90 odstotkov svojih del ekskluzivno objavlja samo v izdajah revije Stripburger, preostalih deset odstotkov pa kot »prodana duša« pri bolj komercialnih založbah. Za zdaj mu je uspelo izdati nekaj mini in srednje velikih samostojnih albumov (Delicatessen, Golden scissors, Pagatova izpoved, The Goat, Maček Omar, Skrivnostni svet elementov, Drug drugemu drug) ter okoli 60 krajših stripovskih naslovov. Svojega diplomskega dela – animiranega filma Možgani na begu – mu še ni uspelo videti na velikem platnu, saj ga je ob projekciji na Novoletni Animateki 2003 zamudil. Poleg risanja stripov tudi slika na žakljevino in les ter ilustrira za ugodno ceno! Ker mu z umetniškim delom ne uspe plačati vseh položnic, si bolj dostojno bivanje služi kot profesor na Gimnaziji Koper. Od jeseni 2003 živi in ustvarja v Povirju, če »gduo vej, ki je tuo?« **ARJAN PREGL**Naslov dela: Mala plastikaArjan Pregl je diplomiral in magistriral na Akademiji za likovno umetnost in oblikovanje v Ljubljani. Njegovo ustvarjanje sega na področje slikarstva, grafike in ilustracije ter na področje literature, ukvarja se tudi s pedagoškim delom. Humorne prispodobe lahko mejijo na komentar apatičnosti družbe in njene ureditve, sicer nikoli s ciničnim pridihom, temveč se izpoved pogosto približuje ironiji in sarkazmu. Pogosto uporablja tudi besedne igre, reference na koncept in zgodovino slikarstva ter medijskega sveta.  **TANJA PAĐAN - KISS THE FUTURE**Naslov dela: Ocean glitterKISS THE FUTURE je modna znamka oblačil in umetniško ime Tanje Pađan, ki je leta 2011 diplomirala na smeri Oblikovanje tekstilij in oblačil na Naravoslovnotehniški fakulteti Univerze v Ljubljani. Od leta 2011 je aktivna sestavna članica Anselme – co-working delavnice, kjer si atelje deli z drugimi ustvarjalci. Tanja je že več let dejavna na kulturno-umetniškem področju. Pri njenem delu jo navdušujejo raznovrstni vplivi, navdih črpa iz znanstvene fantastike, urbane kulture, eksperimentalnega videa, dolgih romanov, vesolja, rokokoja ... **SANGARA PERHAJ**Naslov dela: Adijo Gospa CigaretaSangara Perhaj se ukvarja z ilustracijo, animacijo in šivanjem skulptur. Trenutno zaključuje dodiplomski študij na smeri Video in novi mediji na Akademiji za likovno umetnost in oblikovanje v Ljubljani. Do zdaj je razstavljala na samostojni razstavi v DobriVagi in na več skupnih razstavah umetniškega kolektiva Podmladek. **GALA ALICA OSTAN OŽBOLT**Naslov dela: Tesneje in tesneje, dokler se ne združimoGala Alica Ostan Ožbolt je na Dunaju živeča umetnica, ki v svoji umetniški praksi raziskuje tematiko urbanega prostora in tanko mejo med zasebnim in javnim. Problematike javnega prostora, pa naj gre za njegovo privatizacijo, gentrifikacijo, sovražno arhitekturo in s tem vprašanje njegove vključenosti oziroma izključenosti, so izhodišče za njene site-specific intervencije in kiparske objekte. V zadnjem času prek rekontekstualizacije elementov javnega prostora preizprašuje tudi bolj osebne tematike in medčloveške odnose. **SARA SKENDERIJA**
Naslov dela: ZomiSara Skenderija deluje na področju slikarstva in instalacije. V njeni praksi jo med drugim zanimajo enigma, logika sekvenčnega zaporedja in somatsko doživljanje, kar raziskuje skozi eksperimentalni pristop do medijev. Do zdaj se je predstavila na samostojnih in skupinskih razstavah, med drugim na samostojni razstavi Zoma X v galeriji Tkalka, s samostojno razstavo Faktotum MXM:06 v DobriVagi ter na skupinski razstavi Layers and Objects v galeriji Knifer v Osijeku. **NATAŠA IN KATJA SKUŠEK**Naslova del: Prigrizek in VabeKatja in Nataša Skušek sta sestri, ki od leta 2004 sodelujeta v umetniški skupini Pri Zlate Stegnu. Njun projekt vedno predstavlja zaključeno celoto, ki obsega prostorsko instalacijo (objekti, video, foto kolaž, performans ...) in pri katerem gre za refleksijo o prehranjevanju, pripravi hrane in vsem, kar je povezano s hrano. Prav tako se že vrsto let ukvarjata z oblikovanjem nakita v umetniškem ateljeju Skušek v Ljubljani.